Hispaaniasse reisimine võib minna planeeritust oluliselt kallimaks, sest ilma negatiivse koroonatestita reisimisel võib saabumisel oodata kuni 6000 euro suurune trahv, hoiatab Hispaania välisminister. Teatavasti hakkab Hispaania alates 23. novembrist riiki sisenemisel nõudma viimase 72 h jooksul tehtud negatiivset koroonatesti.
Trahvimine pole küll eesmärgiks iseenesest, kuid Hispaania soovib selgeks teha, et ilma testimata reisimisel võivad olla tõsised tagajärjed. Hispaania turismisektor, eriti Kanaari saartel samas kardab, et PCR ehk koroonaviiruse polümeeraasi ahelreaktsiooni testimise nõue ei pruugi neile kuidagi kasuks tulla ja pooldatakse pigem kiirteste.
Alates juulist Hispaaniasse reisinud 5,2 miljonist turistist on koroonaviirus tuvastatud 4800 inimesel, see moodustab nakatunute arvust 0,08%.
Lühikokkuvõte: Kanaari saartele reisides ilma negatiivse testita lennukisse ilmselt ei lubata ja seda juba Tallinnas.
Veidi pikemalt samal teemal (hispaania keeles).